**Z Á P I S N I C A**

**z mimoriadneho zasadnutia Rady rodičov**

**Občianskeho združenia Sliačske pramene**

**zo dňa 25. 9. 2018**

**Prítomní:** podľa prezenčnej listiny – celkom 7 zástupcov tried

 Mgr. Róbert Borbély, PhD., riaditeľ ZŠ Andreja Sládkoviča

**Program zasadnutia:**

Otvorenie

1. Príprava rodičovskej zábavy – informácie od p. riaditeľa
2. Príprava a organizačné zabezpečenie rodičovskej zábavy

Záver

**Otvorenie**

Mimoriadne zasadnutie Rady rodičov k príprave a organizačnému zabezpečeniu Rodičovskej zábavy otvorila a prítomných privítala predsedníčka OZ Martina Kuzmová.

**K bodu 1**

Organizácia školského plesu je zahrnutá do koncepcie rozvoja ZŠ A. Sládkoviča, preto riaditeľ ZŠ uvítal takúto aktivitu Rady rodičov. Škola môže organizačne prispieť nasledovným:

* poskytnutie priestorov telocvične, prípadne Mestskej športovej haly zdarma,
* príprava stravy v školskej jedálni (predjedlo, hlavné jedlo, švédske stoly) v približnej hodnote 6 – 7,- eur na osobu,
* poskytnutie stolov, stoličiek pre cca 120 ľudí a taktiež inventáru kuchyne (stoly na prihrievanie jedla, taniere, príbory, poháre), v prípade nedostatku inventáru osloví MsÚ,
* distribúcia a predaj vstupeniek.

V prípade záujmu môže zabezpečiť obsluhu v spolupráci s hotelovou školou vo Zvolene.

**K bodu 2**

Počas diskusie boli prítomnými odsúhlasené nasledovné body:

* termín konania: 26. január 2019 o 19,00 hod.
* miesto konania: Mestská športová hala
* cena vstupenky za jednu osobu: 20,- eur
* moderátor: Daniel Výrostek (zabezpečí predsedníčka OZ)

*Propagácia*:

* plagáty, webová stránka školy, webová stránka mesta Sliač, informačné tabule MsKS, oznámenia v žiackych knižkách,
* o vyhotovenie grafického návrhu plagátu bude požiadaný pán Popunda.

*Výzdoba*: prípravu výzdoby (balóny, reťaze a pod.) zabezpečia žiaci ZŠ, materiál na výzdobu sa preplatí zo vstupného na rodičovskú zábavu.

*Program*: žiaci ZŠ a ZUŠ. Potrebné osloviť pani riaditeľku ZUŠ.

*Hudobná produkcia*:

* predsedníčka OZ vyzvala členov Rady rodičov na zasielanie návrhov na DJ,
* zo strany prítomných vyšiel návrh na zabezpečenie kapely Sliačske mokváne.

*Predaj vstupeniek*:

* platba v hotovosti a osobný odber vstupeniek u hospodárky školy (len do 15,30 hod.),
* platba prevodom na bankový účet OZ Sliačske pramene a e-mailové doručovanie vstupeniek predsedníčkou OZ.

*Tombola*:

* predsedníčka OZ vyzvala prítomných na oslovenie možných sponzorov,
* riaditeľ ZŠ prisľúbil pomoc, osloví sponzorov školy a spolupracujúce inštitúcie.

Výťažok z plesu (vstupné, tombola) bude venovaný na výchovno-vzdelávaciu činnosť ZŠ A. Sládkoviča.

**Záver**

Predsedníčka Rady rodičov prítomným poďakovala za účasť na zasadnutí. Prítomných vyzvala, aby podujatie propagovali a oboznámili o jeho organizácii aj triednych učiteľov a rodičov vo svojich triedach. Akékoľvek návrhy budú s členmi Rady rodičov konzultované prostredníctvom e-mailovej komunikácie.

V Sliači, 25. 9. 2018

Zapísala:

Michaela Mikušková .........................................